7 miljardi gadu pirms pasaules gala
"7 miljardi gadu pirms pasaules gala" ir Jāņa Ābeles režisēta Latvijas un Francijas kopražojuma 2018. gada spēlfilma, romantiska drāma. Tā ir J. Ābeles debijas spēlfilma. Filma pirmizrādi piedzīvoja Rīgas Starptautiskā kino festivāla ietvaros 2018. gada 25. oktobrī, izpārdotā seansā. Savukārt tās starptautiskā pirmizrāde notika 2018. gada 5. decembrī Eksānprovānsas festivālā, netālu no Marseļas, kur uzņemta daļa no filmas. Savukārt Latvijas kinoteātru repertuārā filma parādījās 2019. gada 1. februārī. Filma uzņemta gan Latvijā (Rīgā (Bolderājā, Pļavniekos, Avotu ielā un citviet) un Bērzkrogā) un Francijā (Marseļā un tās apkārtnē). Filma nominēta 2019. gada Lielā Kristapa balvai kā "Labākā debijas filma".